text: Kvindehader anholdt i Vejle
  29 juli 2010 kl. 13.58
  Politiet har i dag klokken 13.15 anholdt kvindehaderen fra Vejle.
  Det oplyser vicepolitikommissær Martin Frank Rasmussen fra Sydøstjyllands Politi.
  Kvindehaderen har i flere dage uddelt knytnæveslag, overfuset og spyttet på sagesløse kvinder på gaderne i Vejle.
  Antallet af ofre er nu kommet op på ni.
  Kvindernes beskrivelse af manden førte til anholdelse af en 25-årig, der har en voldsdom i England.
  Manden fremstilles i morgen i grundlovsforhør. Han nægter sig skyldig.
  